《寄元叔 其一》
宋代·李正民

十年出处略相同，名在丹台第几重。欲富未能求五牸，为贫聊且受三钟。

寒灰复焰惭安国，穷鬼何知笑伯龙。泛宅浮家苕霅上，一觞一咏可从容。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。